شجرة الزيتون على الأرجح نبتت أول مرة في جنوب آسيا. وبعدين انتشرت في بلاد البحر المتوسط من حوالي 6000 سنة. ومن ساعتها وهي مهمة في حياة شعوب البحر المتوسط.
شجرة الزيتون بتنمو في الأماكن الصخرية ومش محتاجة مية كتير. ثمرها ممكن يتعمل منه زيت زيتون. الناس استخدمت زيت الزيتون في الطبيخ على مر القرون. بس مكانوش بيستخدموه في الطبيخ بس. بعض الحضارات القديمة كانت مؤمنة إنه مفيد كدوا. في العصر الحديث، الناس لسه بتستخدم زيت الزيتون عشان طعمه وفوايده الصحية.
زيت الزيتون كمان كان منتج مهم في تجارة وثقافة بلاد البحر المتوسط. في اليونان القديمة مثلاً، أي حد كان بيقطع شجرة زيتون كان بيتعاقب جامد. الفايزين في الألعاب الأولمبية كانوا بيلبسوا تيجان. كانت متعملة من غصون الزيتون. وساعات كانوا بيدوا للفايزين جايزة من زيت الزيتون. اليونانيين بنوا سفن عشان يقدروا يتاجروا في زيت الزيتون. بس كان الرومان هما اللي زرعوا شجر الزيتون في باقي جنوب أوروبا وشمال أفريقيا.
النهاردة، زيت الزيتون لسه منتج غالي جداً، وأنواع كتير من زيت الزيتون بتتباع في بلاد كتير حوالين العالم.
شجرة الزيتون على الأرجح نبتت أول مرة فين؟
في آسيا. في أفريقيا. في أوروبا. في أمريكا.